**ҳукумати ҷумҳурии Тоҷикистон**

**қАРОР**

**Дар бораи тадбирҳо оид ба ташкил намудани системаи безараргардонии ҷамъоварӣ, нигоҳдорӣ, интиқол ва коркарди лампаҳои симобдор**

Мутобиқи моддаи 18 қонуни конститутсионии ҷумҳурии Тоҷикистон "Дар бораи ҳукумати ҷумҳурии Тоҷикистон" ва моддаи 8 қонуни ҷумҳурии Тоҷикистон "Дар бораи ҳимояи ҳуқуқи истеъмолкунандагон" бо мақсади ҷамъоварӣ, нигоҳдорӣ, безараргардонӣ, интиқол ва ҷойгиркунии лампаҳои каммасрафи барқии люминессентӣ ва дигар лампаҳои симобдори аз истифода баромада ҳукумати ҷумҳурии Тоҷикистон қарор мекунад:

1) Кумитаи давлатии сармоягузарӣ ва идораи амволи давлатии ҷумҳурии Тоҷикистон, Кумитаи ҳифзи муҳити зисти назди ҳукумати ҷумҳурии Тоҷикистон, Корхонаи воҳиди давлатии "Хоҷагии манзилию коммуналӣ", мақомоти иҷроияи ҳокимияти давлатии Вилояти Мухтори Кўҳистони Бадахшон, вилоятҳо, шаҳри Душанбе ва шаҳру ноҳияҳо, мақомоти худидоракунии шаҳрак ва деҳот ва Вазорати рушди иқтисод ва савдои ҷумҳурии Тоҷикистон, дар давоми солҳои 2011-2012 бо ҷалби сармояи дохилӣ ва хориҷӣ, грантҳо барои харидорӣ ва ба истифода додани на камтар аз 5 дастгоҳи безараргардонии лампаҳои симобдори аз истифода баромада ё барои истифода корношоям тадбирҳои зарурӣ андешанд.

2) Агентии стандартизатсия, метрология, сертификатсия ва нозироти савдои назди ҳукумати ҷумҳурии Тоҷикистон, мақомоти иҷроияи маҳаллии ҳокимияти давлатӣ назоратро ҷиҳати риоя намудани ҳуқуқҳои истеъмолкунандагон, аз ҷумла ба таври дахлдор огоҳ намудани истеъмолкунандагон дар бораи қоида ва шартҳои ба таври бехатар истифода бурдани лампаҳои каммасрафи барқии люминессентӣ ва дигар лампаҳои симобдор, нигоҳдорӣ ва безараргардонии онҳо, инчунин манъ намудани фурўши молҳоро дар ҳолати набудани тарҷумаи қоидаҳои истифодабарӣ ва ҳуҷҷатҳои техникӣ ба забони давлатӣ таъмин намоянд.

3) Шахсони воқеӣ ва ҳуқуқӣ, новобаста ба шакли моликият ҳангоми воридот, истеҳсол ва муомилоти лампаҳои каммасрафи барқии люминессентӣ ва дигар лампаҳои симобдор мавҷуд будани сертификати мутобиқат, сертификати истеҳсоли мол, маълумот оид ба қоидаҳо ва шартҳои истифодабарии самарабахш ва бехатари онҳо, нигоҳдорӣ ва безараргардонӣ, инчунин тарҷумаи қоидаҳои истифодабарӣ ва ҳуҷҷатҳои техникиро ба забони давлатӣ таъмин намоянд.

4) Мақомоти иҷроияи ҳокимияти давлатии Вилояти Мухтори Кўҳистони Бадахшон, вилоятҳо, шаҳри Душанбе ва шаҳру ноҳияҳо, мақомоти худидоракунии шаҳрак ва деҳот, Корхонаи воҳиди давлатии "Хоҷагии манзилию коммуналӣ":

а) нуқтаҳои қабули лампаҳои каммасрафи барқии люминессентӣ ва дигар лампаҳои симобдори аз истифода баромадаи аҳолиро ташкил намоянд;

б) ҷиҳати аз аҳолӣ қабул намудани лампаҳои каммасрафи барқии люминессентӣ ва дигар лампаҳои симобдори аз истифода баромада ва дар зарфҳои махсус ва ҷойҳои муваққатии нуқтаҳои қабул нигоҳ доштани онҳо чораҳои зарурӣ андешанд;

в) гузаронидани корҳоро оид ба ошкор ва ба ҳисоб гирифтани лампаҳои каммасрафи барқии люминессентӣ ва дигар лампаҳои симобдори аз истифода баромада, инчунин огоҳонидани аҳолӣ оид ба тартиби ҷамъоварии онҳо таъмин намоянд;

г) оид ба масъалаҳои истифодаи бехатар, ҷамъоварӣ ва безараргардонии лампаҳои каммасрафӣ барқии люминессентӣ ва дигар лампаҳои симобдори аз истифода баромада, байни аҳолӣ корҳои мақсадноки ташкилию тарғиботӣ анҷом диҳанд;

д) бо мақсади ташкили нуқтаҳои қабули лампаҳои каммасрафи барқии люминессентӣ ва дигар лампаҳои симобдори аз истифода баромада, ҷиҳати харид намудани техникаю таҷҳизоти зарурӣ барои интиқоли онҳо, гузаронидани корҳои ташвиқотию тарғиботӣ, ичунин ҳавасмандгардонии аҳолӣ ва дигар субъектҳои хоҷагидорӣ дар буҷетҳои маҳаллии шаҳру ноҳияҳо ва мақомоти худидоракунии шаҳрак ва деҳот сметаи хароҷотро пешбинӣ намоянд.

5) қоидаҳои ҷамъоварии лампаҳои аз истифода баромадаи симобдор аз аҳолӣ, шахсони ҳуқуқӣ, соҳибкорони инфиродӣ, ташкили нигоҳдорӣ, интиқол ва безараргардонии (демеркуризатсияи) онҳо тасдиқ карда шаванд (замима мегардад).

6) Кумитаи ҳифзи муҳити зисти назди ҳукумати ҷумҳурии Тоҷикистон назорати риояи қонунгузории ҷумҳурии Тоҷикистон дар соҳаи ҳифзи муҳити зист, бахусус ҳангоми иҷрои корҳо оид ба ҷамъоварӣ, нигоҳдорӣ, интиқол ва безараргардонии лампаҳои каммасрафи барқии люминессентӣ ва дигар лампаҳои симобдори аз истифода баромадаро таъмин намояд.

Раиси

ҳукумати ҷумҳурии Тоҷикистон Эмомалӣ Раҳмон

аз 3 марти соли 2011 № 97

 ш. Душанбе